Carin Göring, 1927.
**Carin Axelina Hulda Göring** (ka **Carin Göring**; sünninimi paruness von Fock, esimeses abielus Kantzow; 21. oktoober 1888 Stockholm – 17. oktoober 1931 Stockholm) oli Saksamaa kõrge riigitegelase Hermann Göringi esimene abikaasa.

Carin Göringi vanemad olid vabahärra Carl Alexander Fock (1854–1938) ja Huldina Beamish. Carin oli 1910. aastast abielus Rootsi ohvitseri Nils von Kantzow'ga. Neil sündis 1912. aastal poeg Thomas († 1973).

1920. aasta veebruaris tutvus Carin Rockelstadti lossis viibides kõrgelt autasustatud sõjalenduri ja lennufirma Svenska Lufttrafiku juhtpiloodi Hermann Göringiga (David Irving, 42:1989). Nad armusid teineteisesse. Sama aasta suvel alustasid nad kooselu Saksamaal. Carini poeg jäi Rootsi, kuid oli emaga kirjavahetuses (Irving, 1983). Saksamaal hakkas Carin NSDAP huvides tegema propagandat (Eberle ja Uhl, 431:2006; David Irving, 52:1989).

3. veebruaril 1923 (teise allika kohaselt 3. jaanuaril) Hermann ja Carin abiellusid. 

Göringi biograafia kohaselt kirjutanud Göring Carini emale ja palunud tema eest hoolt kanda: *"She is everything to me"* (Irving, 1983) ning von Fock vastanud, saates Göringile 20 *gold crowns* ("Carinilt") ja söögipaki, milles oli või ja kohv (Irving, 64:1983).

Carini esimese abikaasa rahaga omandas Göringi perekond Müncheni lähedal väikese villa. Carin põdes rinnaangiini (*angina pectoris)*, astmat ja reumat.

Pärast ebaõnnestunud õllekeldriputši 1923. aastal elasid nad Göringi vahistamismääruse tõttu neli aastat paguluses mitmel pool Euroopas. Göringi tõustes Natsionaalsotsialistliku Saksa Töölispartei üheks juhiks, hakati Carinit nimetama "natsionaalsotsialismi maskotiks".

1931. aasta suvel reisisid Göringid Rootsi. 25. septembril suri ootamatult Carini ema. Ema matustel sai Carin kopsunakkuse ja naasis Stockholmi, kus ta südameprobleemide tõttu pöördus Brunkeberstorgil asuvasse haiglasse (Irving, 64:1983). Vapustusest nõrgestatuna suri ta oma ema matustele järgnenud päeval, 17. oktoobril 1931 tuberkuloosi, teise allika kohaselt infarkti ning kolmanda allika kohaselt südamepuudulikkusse.

Rockelstadti loss, 2009.

Carin teisest abikaasast
------------------------

Carinit tema esimese abikaasa Nilsi, kes nimetas Carinit veel aastaid hiljemgi "lost treasure'iks", hilised õhkamised ei kõigutanud. 

Carini teine abielu muutis ta elu, vaimustunult kirjutas ta sõbrale: *"God! How wonderful it is to have a husband who doesn’t take two days to see the point of a joke."* (Irving, 60:1983)

Mälestuse jäädvustamine
-----------------------

 *Pikemalt artiklis Hermann Göring#Isiklikku*
Carin maeti Rootsi. Kui Carin Göringi haud langes Rootsis vandaalide ohvriks, lasi Göring naise põrmu Saksamaale tuua ja matta Schorfheidesse selleks ehitatud mausoleumi (vt Carinhall). 

Göring hindas oma naise mälestust kõrgelt, sisustades ühe saali oma Saksamaa kodus kabeliks, kus oli abikaasale pühendatud altar.

Göring nimetas oma surnud naise auks mootorjahi: luksusjaht Carin II.

Viited
------

1. ↑  Eberle ja Uhl, 431:2006. Henrik Eberle, Matthias Uhl, "Hitleri toimik. NKVD salajane ettekanne Jossif Stalinile, koostatud Hitleri isikliku adjutandi Otto Günsche ja kammerteener Heinz Linge ülekuulamise protokollide põhjal Moskvas 1948/1949", saksa keelest tõlkinud Toomas Huik, Tammerraamat, lk 432, 2006 (originaali pealkiri "Geheimdossier des NKWD für Josef W. Stalin, zusammengestellt aufgrund der Verhörprotokolle des persönlichen Adjutantet Hitlers, Otto Günsche, und des KammerDieners Heinz Linge, Moskau 1948/49", Verlagsgruppe Lübbe GmbH & Co.KG. Bergisch-Gladbach) ka Venemaa Riikliku Uusima Ajaloo Arhiivi (Moskva) fond 30, nimistu 5, säilik nr 462a"
2. ↑   Fock nr 304, Tab. 23
3. ↑  David Irving, *Göring* (1989), Hermann Göringi biograafia, ISBN 0-688-06606-2. veebiversioon (vaadatud 2. oktoobril 2017) inglise keeles
4. ↑  1105501 Hermann Göring, veebiversioon (vaadatud 2. oktoobril 2017) inglise keeles

*Selles artiklis on kasutatud saksakeelset artiklit de:Carin Göring seisuga 2.10.2017.*

Lisalugemist
------------

* David Irving, Göring (1989), Hermann Göringi biograafia, ISBN 0-688-06606-2. ümbertöötatud 2010.
* Henrik Eberle, Matthias Uhl, "Hitleri toimik. NKVD salajane ettekanne Jossif Stalinile, koostatud Hitleri isikliku adjutandi Otto Günsche ja kammerteener Heinz Linge ülekuulamise protokollide põhjal Moskvas 1948/1949", saksa keelest tõlkinud Toomas Huik, Tammerraamat, lk 432 2006 (originaali pealkiri "Geheimdossier des NKWD für Josef W. Stalin, zusammengestellt aufgrund der Verhörprotokolle des persönlichen Adjutantet Hitlers, Otto Günsche, und des KammerDieners Heinz Linge, Moskau 1948/49", Verlagsgruppe Lübbe GmbH & Co.KG. Bergisch-Gladbach), ka Venemaa Riikliku Uusima Ajaloo Arhiivi (Moskva) fond 30, nimistu 5, säilik nr 462a"
* Der Fluch der Göring-Yacht, 17. mai 2010